钦定古今图书集成/明伦汇编/家范典/第085卷 > 《与妻李夫人联句》晋·贾充
## 钦定古今图书集成/明伦汇编/家范典/第085卷 > 《与妻李夫人联句》晋·贾充

《晋书》曰：“充初娶李丰女，淑美有才行。丰被诛，李氏坐流徙。复娶郭配女，即广城君后李以赦得还。帝特诏充置左右夫人，郭怒不许。” 充乃为李筑室于永年里而不往来。李名婉，字淑文。郭名槐，一云名玉璜。

室中是阿谁，叹息声正悲。〈贾〉叹息亦何为，但恐大义
亏。〈李〉大义同胶漆，匪石心不移。〈贾〉人谁不虑终，日月
有合离。〈李〉我心子所达，子心我所知。〈贾〉若能不食言，
与君同所宜。〈李〉